**8**

Na podlagi 52. člena Odloka o ureditvi pogrebne in pokopališke dejavnosti v Mestni občini Nova Gorica (Uradni list RS, št. 31/21) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_\_\_\_ sprejel

S K L E P

1.

Na vseh pokopališčih Mestne občine Nova Gorica veljajo cene grobnin, prispevkov in cene za uporabo poslovilnih objektov ter razmerje grobnine glede na enojni grob, kot sledi:

|  |  |  |
| --- | --- | --- |
| **GROBNINA GLEDE NA VRSTO GROBA** | **CENA V EUR BREZ DDV/LETO** | **RAZMERJE GROBNINE GLEDE NA ENOJNI GROB** |
| Otroški grob | 11,00 | 0,53 |
| Enojni grob (širina do 1,20m) | 20,00 | 1,00 |
| Enojni grob (širina od 1,20m do 1,50m) | 27,00 | 1,35 |
| Dvojni grob (širina do 2,10m ) | 34,00 | 1,71 |
| Dvojni grob (širine nad 2,10m do 3m) | 41,00 | 2,06 |
| Dvojni grob (širine nad 3m) | 55,00 | 2,76 |
| Žarna niša | 33,00 | 1,65 |

|  |  |
| --- | --- |
| **PRISPEVEK ZA ENKRATNO UPORABO** | **CENA V EUR BREZ DDV** |
| Prispevek za žarno nišo enkratno ob prvi uporabi | 200,00 |
| Pristojbina za enkratno uporabo prostora za raztros pepela | 30,00 |

|  |  |
| --- | --- |
| **UPORABA POSLOVILNIH OBJEKTOV** | **CENA ZA DO 4 URE V EUR BREZ DDV** |
| Poslovilna dvorana na mestnem pokopališču v Stari Gori | 110,00 |
| Poslovilna dvorana v Solkanu | 98,00 |
| Poslovilni objekt v Šempasu | 90,00 |
| Poslovilni objekt v Prvačini  | 70,00 |
| Poslovilni objekt v Vitovljah | 70,00 |
| Poslovilni objekt v Ozeljanu | 70,00 |
| Poslovilni objekt na Banjšicah | 60,00 |
| Poslovilni objekt v Grgarju | 50,00 |
| Poslovilni objekt v Dornberku | 30,00 |
| Ostali starejši poslovilni objekti | 20,00 |

2.

Sklep se objavi v Uradnem listu Republike Slovenije in začne veljati petnajsti dan po objavi. Uporablja se od 1. aprila 2023 dalje.

Z dnem uveljavitve tega sklepa preneha veljati sklep št. 354-48/2021-2 z dne 22.4.2021, ki pa se še uporablja do 31. marca 2023.

Številka: 354-48/2021

Nova Gorica,

 Samo Turel

 ŽUPAN

****Številka: 354-0048/2021-4

Nova Gorica, 6. februarja 2023

O B R A Z L O Ž I T E V

V skladu z Zakonom o pogrebni in pokopališki dejavnosti (Uradni list RS, št. 62/16 in 3/22 – ZDeb) in Odlokom o ureditvi pogrebne in pokopališke dejavnosti v Mestni občini Nova Gorica (Uradni list RS, št. 31/21, v nadaljevanju: Odlok), upravljavec pokopališča zaračuna najemnikom grobov grobnino. Grobnina predstavlja sorazmerni del stroškov vzdrževanja skupnih objektov in naprav na pokopališču, glede na vrsto groba. Vključuje stroške za urejenost pokopališča (vzdrževanje skupnih objektov in naprav na pokopališču, poti, zelenic, grmičevja, odvoz odpadkov), stroške oddaje grobov v najem in stroške vodenja evidenc.

Skladno s 54. členom Odloka je cena grobnine enotna.

Pregledani so bili letni stroški upravljanja po posameznih pokopališčih in ugotovljeno je bilo, da je višina prihodkov po posameznih pokopališčih (razen pri pokopališču Stara Gora) višja od tekočih odhodkov, ki vključujejo naslednje stroške: pisarniški material in storitve, drugi posebni material in storitve, električno energijo, vodo in komunalne storitve, odvoz smeti, tekoče vzdrževanje, zavarovanje in drugi operativni odhodki. Vendar pa sedanji prihodki ne krijejo tudi stroškov investicijskega vzdrževanja, čemur so tudi namenjeni, zaradi česar je dvig cen upravičen. Za pokopališče Stara Gora, ki je v primerjavi z drugimi pokopališči v občini večjega obsega in je zasnovano kot park, krije stroške investicijskega in tekočega vzdrževanja Mestna občina Nova Gorica.

Primerjali smo tudi cene grobnin (v EUR brez DDV) v nekaterih mestnih in drugih občinah ter jih navajamo v tabeli:

|  |  |  |  |
| --- | --- | --- | --- |
| Občina | Enojni  | Dvojni  | Žarni  |
| MO KOPER | 26,01 | 52,04 | 16,50 |
| MO KRANJ | 22,13 | 40,16 | 18,22 |
| MO LJUBLJANA | 31,15 | 62,30 | 18,69 |
| MO MURSKA SOBOTA | 18,48 | 36,96 | 11,09 |
| MO PTUJ | 40,80 | 46,28 | 20,49 |
| Občina Ajdovščina | 15,92 | 26,54 | 9,55 |
| Občina Miren-Kostanjevica | 15,00 | 27,00 | 12,00 |
| Občina Renče Vogrsko | 20,00 | 32,00 | 40,00 |
| Občina Kanal ob Soči | 11,89 | 20,49 |  9,84 |
| Občina Piran | 38,85 | 77,70 | 23,31 |

**Mestnemu svetu Mestne občine Nova Gorica predlagamo, da predlog sklepa sprejme.**

Pripravila:

Martina Remec Pečenko Samo Turel

Vodja Oddelka za gospodarstvo ŽUPAN

in gospodarske javne službe

Marjan Jug

Višji svetovalec za gospodarske

javne službe